**Lispeszentadorján Község Önkormányzata Képviselő-testületének**

**12/2019. (IX. 10.) önkormányzati rendelete**

**a szociális célú tűzifa támogatás helyi szabályairól**

Lispeszentadorján Község Önkormányzatának Képviselő-testülete eredeti jogalkotói hatáskörében, az Alaptörvény 32. cikk (2) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8.a pontjában meghatározott feladatkörében eljárva a szociális célú tűzifa támogatás helyi szabályairól a következőket rendeli el:

**A rendelet célja, hatálya**

**1. §**

1. E rendelet célja, hogy rendelkezzék Lispeszentadorján Község Önkormányzata által biztosított szociális célú tűzifa támogatás céljáról, helyi szabályairól, a jogosultság feltételeiről, a támogatás megállapításáról, annak mértékéről és a támogatás igénybevételének ellenőrzéséről.

(2) E rendelet hatálya Lispeszentadorján község közigazgatási területén lakóhellyel vagy tartózkodási hellyel rendelkező és a településen életvitelszerűen tartózkodó a szociális igazgatásról és szociális ellátásokról szóló 1993. évi III. törvény (a továbbiakban: Szt.) 3.§ (1)-(3) bekezdésében meghatározott személyekre terjed ki.

(3) A rendeletben használt család, egyedül élő, háztartás és jövedelem fogalmára, a jövedelemszámítás szabályaira és a jogosulatlanul igénybe vett ellátás megtérítésére az Szt. rendelkezéseit kell alkalmazni.

(4) A rendeletben nem szabályozott eljárási kérdésekben az általános közigazgatási rendtartásról szóló 2016. évi CLX. törvény szabályait kell alkalmazni.

**A támogatás feltételei**

**2. §**

(1) Természetben nyújtott szociális célú tűzifa-támogatás állapítható meg annak a tűzifával fűtő, szociálisan rászorult személynek, akinek a háztartásában az egy főre jutó havi jövedelem nem haladja meg a mindenkori öregségi nyugdíj legkisebb összegének 400%-át.

1. Az (1) bekezdésben foglalt jövedelmi viszonyoktól eltérően szociális célú tűzifa támogatásban részesíthető kivételesen méltányosságból az is, aki - különösen természeti csapás, katasztrófa, baleset, hosszabb orvosi kezelés miatt - rendkívüli élethelyzetbe került és segítség nélkül a létfenntartása veszélybe kerülne. Ilyen esetben a támogatás iránti kérelem elbírálásához szükséges igazolások előzetes beszerzésétől is el lehet tekinteni, amennyiben vélelmezhető, hogy a kérelmező a feltételeknek megfelel, és ezt írásos nyilatkozatával is megerősíti. A kérelem elbírálásához szükséges igazolásokat utólag pótolni kell.

(3) A szociális célú tűzifa-támogatás megállapításakor előnyben kell részesíteni az (1) bekezdésben meghatározott jogosultsági feltételnek megfelelő személyt, aki

1. az Szt. szerinti aktív korúak ellátására jogosult,
2. az Szt. szerinti aktív korúak ellátására nem jogosult közfoglalkoztatott,
3. az Szt. szerinti időskorúak járadékára jogosult,
4. a települési támogatásra jogosult személyt, tekintet nélkül a települési támogatás természetbeni vagy pénzbeli formában történő nyújtására, - különösen azt, aki a lakhatáshoz kapcsolódó rendszeres kiadások viseléséhez kapott támogatást-,
5. a gyermekek védelméről és a gyámügyi igazgatásról szóló törvényben szabályozott halmozottan hátrányos helyzetű gyermeket nevel,
6. háztartásban kiskorú gyermeket nevel,
7. a kérelem benyújtásakor a 63. életévét betöltötte.

(4) A képviselő-testület a kérelmek elbírálása során előnyben részesíti azt a személyt, aki a 2. § (3) bekezdésében foglalt feltételek közül egyidejűleg több feltételnek is megfelel.

(5) Kétség esetén a jogosultsági feltétel meglétét a Bázakerettyei Közös Önkormányzati Hivatal vizsgálja.

**3. §**

(1) A szociális célú tűzifa-támogatás ugyanazon ingatlanra vonatkozóan csak egy személynek állapítható meg, függetlenül a lakásban élő személyek és háztartások számától. Amennyiben egy ingatlanra vonatkozóan több kérelem érkezik, az elbírálás a beérkezés sorrendjében történik.

(2) Szociális célú tűzifa-támogatásként háztartásonként legfeljebb 5 erdei m3 tűzifa biztosítható.

(3) Nem jogosult támogatásra az az igénylő, amennyiben a lakóingatlan, amelyre a támogatás megállapítását kérték, tüzifával egyáltalán nem fűthető.

(4) A tűzifában részesülő személy a tűzifát nem értékesítheti, nem adhatja át másnak, csak saját használatra használhatja fel.

(5) A Bázakerettyei Közös Önkormányzati Hivatal a tűzifa felhasználását tényét jogosult ellenőrizni. Amennyiben az ellenőrzés eredményeképpen megállapításra kerül, hogy az ellátásban részesülő személy a tűzifát nem rendeltetésének megfelelően használta fel, így különösen a tüzifát másnak értékesítette, átengedte, a tüzifa értékét köteles az Önkormányzat részére visszatéríteni.

**A támogatás igénylése, eljárási szabályok**

**4. §**

(1) A szociális célú tűzifa-támogatás megállapítása iránti eljárás az 1. melléklet szerinti kérelemre indul. A kérelmet a Bázakerettyei Közös Önkormányzati Hivatalhoz 2019. október 15. napjáig lehet benyújtani, illetve az ellátás hivatalból is megállapítható a 2. § -ban foglalt feltételeknek megfelelő személynek.

(2) A kérelemhez csatolni kell a lakcímet igazoló hatósági igazolvány másolatát, valamint a szociális rászorultságot igazoló, valamint a jövedelem igazolására szolgáló dokumentumokat.

(3) A szociális célú tűzifa-támogatás megállapítása iránti kérelmek elbírálása tekintetében a hatáskört a képviselő-testület gyakorolja.

(4) Az (1) bekezdés szerinti kérelmeket a képviselő-testület a soron következő képviselő-testületi ülésen bírálja el.

(5) Lispeszentadorján Község Önkormányzata a szociális célú tüzifában részesülőktől ellenszolgáltatást nem kér és a tűzifa házhozszállításáról legkésőbb 2020. február 17. napjáig térítésmentesen gondoskodik.

(6) A szociális célú tűzifa-támogatásként megállapított tűzifamennyiség átvételét a jogosult a 2. melléklet szerinti átvételi elismervény aláírásával igazolja.

(7) A 2019. évi szociális célú tüzifa- támogatás forrása a Magyarország 2019. évi központi költségvetéséről szóló 2018. évi L. tv. 3. mellékletének I.9. pontjában szabályozott települési önkormányzatok szociális célú tüzelőanyag vásárlásához kapcsolódó vissza nem térítendő támogatás. A források kimerülését követően – amennyiben az önkormányzat saját forrást biztosítani nem tud – a kérelmeket – függetlenül attól, hogy azok megfelelnek a 2. § (1) - (3) bekezdésében meghatározott feltételeknek és a 4. § (1) bekezdésében meghatározott határidőig beérkeztek – el kell utasítani.

**Záró rendelkezések**

**5. §**

(1) E rendelet 2019. szeptember 11. napján lép hatályba és 2020. április 30. napján hatályát veszti.

Lispeszentadorján, 2019. augusztus 26.

|  |  |
| --- | --- |
| Árkus Béla | dr. Faragó- Szabó Melitta |
| polgármester | aljegyző |

Záradék:

A rendelet Lispeszentadorján Község Önkormányzatának hirdetőtábláján 2019. szeptember 10. napján kihirdetésre került.

|  |  |
| --- | --- |
|  | dr. Faragó- Szabó Melitta |
|  | aljegyző |

1. melléklet a12/2019. (IX. 10.)önkormányzati rendelethez

**KÉRELEM**

**SZOCIÁLIS CÉLÚ TŰZIFA-TÁMOGATÁS MEGÁLLAPÍTÁSA IRÁNT**

***1. A kérelmező személyi adatai***

1. Kérelmező neve: …………………………………………………………………………………………...
2. Kérelmező születési neve: …………………………………………………………………………………………...
3. Születési helye, ideje: ………………………………………………………………...…………………………
4. Anyja neve: ………..…………………………………………………….…………………………...
5. Lakóhelye: …………………...………………………………………………………………………
6. Tartózkodási helye: …………………………………………………………………………………………...
7. Állampolgársága: ……………………………………………………….…………………………………..
8. TAJ száma: ……………………………………………………………………………...……………

***2. A kérelmező családi körülménye***

**□**egyedül élő

**□**nem egyedül élő

***3. Nyilatkozat az egy háztartásban élőkről***

A kérelmezővel közös háztartásban élők száma: ………………….. fő

|  |  |  |  |
| --- | --- | --- | --- |
| *A háztartásban élők neve*  *(születési neve)* | *Családi kapcsolat megnevezése* | *Születési helye, ideje, anyja neve* | *Megjegyzés\** |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |

\_\_\_\_\_\_\_\_\_\_\_\_\_\_\_\_

\* Ebben az oszlopban kell feltüntetni, ha

- a 16-20 év közötti gyermek nem jár oktatási intézménybe, de önálló keresettel még nem rendelkezik,

- életkortól függetlenül a gyermek tartós betegségének vagy fogyatékosságának fennállását, amennyiben ez az állapot a gyermek 25. életévének betöltését megelőzően is fennállt.

***4. Jövedelmi adatok***

*(A kérelemhez mellékelni kell a jövedelem típusának megfelelő iratot vagy annak másolatát.)*

A kérelmező, valamint a vele közös háztartásban élő személyek havi jövedelme, forintban:

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | A | B | C | D | | | | | E |
|  | **A jövedelem típusa** | **Kérelmező** | **Házastárs, élettárs** | **Háztartás egyéb tagjainak**  **jövedelme** | | | | | **Összesen** |
| 1. | Munkaviszonyból és más foglalkoztatási jogviszonyból származó |  |  |  |  |  |  |  |  |
|  | ebből: közfoglalkoztatásból származó  jövedelem |  |  |  |  |  |  |  |  |
| 2. | Társas és egyéni vállalkozásból, őstermelői, illetve szellemi és más önálló tevékenységből származó jövedelem |  |  |  |  |  |  |  |  |
| 3. | Táppénz, gyermekgondozási támogatások |  |  |  |  |  |  |  |  |
| 4. | Nyugellátás és egyéb nyugdíjszerű rendszeres szociális ellátások |  |  |  |  |  |  |  |  |
| 5. | Önkormányzat, járási hivatal és munkaügyi szervek által folyósított ellátások |  |  |  |  |  |  |  |  |
| 6. | Egyéb jövedelem |  |  |  |  |  |  |  |  |
| 7. | **Összes jövedelem** |  |  |  |  |  |  |  |  |

**Egy főre jutó havi nettó jövedelem (ügyintéző tölti ki): ………………………………. Ft/hó**

***5. Nyilatkozatok*** *(A megfelelő válasz aláhúzandó.)*

a) Aktív korúak ellátásában részesül-e?                                   igen               nem

b) Időskorúak járadékában részesül-e?                                    igen               nem

c) Települési támogatásban részesül-e?                                    igen               nem

     Ha a válasz igen, akkor a települési támogatás jogcíme:

|  |  |
| --- | --- |
| lakhatási támogatás | ápolási díj |
| gyógyszertámogatás | rendkívüli települési támogatás |
| Bursa Hungarica felsőoktatási önkormányzati ösztöndíj |  |

d) Halmozottan hátrányos helyzetű gyermeket nevelő család?  igen          nem

e) Háztartásában kiskorú gyereket nevelő család? igen nem

Ha igen, gyermek(ek) száma: ………… fő

f) A kérelem benyújtásakor a 63. életévemet betöltöttem: igen nem

g) Téli tüzelővel egyáltalán nem rendelkezem/

rendelkezem, de a rendelkezésre álló tűzifa mennyisége a 2 m³-t nem haladja meg/

rendelkezem, de a rendelkezésre álló tűzifa mennyisége a 2 m³-t meghaladja.

h) Gázfűtést használ-e?                                                         igen               nem

1. Fával fűtött helyiségek száma:…………………..

j) Kijelentem, hogy életvitelszerűen

       lakóhelyemen                vagy                     tartózkodási helyemen élek.

Az a) vagy b) pontban igen válasz megjelölése esetén kitöltendő:

**□**Hozzájárulok ahhoz, hogy a szociális célú tűzifa-támogatás iránti kérelmem elbírálása céljából az aktív korúak ellátásában / időskorúak járadékában\* való részesülésem tényét a Bázakerettyei Közös Önkormányzati Hivatal az ellátást megállapító szerv megkeresése útján ellenőrizze.

Kijelentem, hogy a közölt adatok a valóságnak megfelelnek.

Hozzájárulok a kérelemben szereplő adatoknak a szociális célú tűzifa-támogatás megállapítása iránti eljárás során történő felhasználásához.

Kelt: …………………………., ………………………………

………………………………………                       ………………………………………..

kérelmező                                            a háztartás további nagykorú tagjainak

aláírása aláírása

2. melléklet a 12/2019. (IX. 10.)önkormányzati rendelethez

**ÁTVÉTELI ELISMERVÉNY**

...……………………………………………………………………………………………….…...(név)

8888 Lispeszentadorján, ………………………………………………………………………… szám alatti lakos aláírásommal elismerem, hogy a mai napon Lispeszentadorján Község Önkormányzata Képviselő-testületének a szociális célú tűzifa-támogatás helyi szabályairól szóló 12/2019. (IX. 10.)önkormányzati rendelete alapján megállapított természetbeni juttatásként …………………erdei m3mennyiségű keménylombos tűzifát átvettem.

(Megállapító határozat száma:………………………..képviselő-testületi határozat)

Lispeszentadorján, ……………………………………..

…………………………………………                  …………………………………………..

                              átadó                                                                       átvevő

Alírásommal igazolom, hogy jelen átvételi elismervény két mindenben megegyező példányban került kiállításra, amelyből egy példányt átvettem.

Lispeszentadorján, ……………………………………..

                   …………………………………………..

átvevő